Gorontalo

Gorontalo yito tala tuwawu lo provinsi to pulau Sulawesi, Indonesia, yilobu'a mayi lonto provinsi Sulawesi Utara to tawunu 2000, payu Undang-undang Nomor 38 tahun 2000, tanggal 22 Desember 2000. Ibukota lo provinsi Gorontalo to Kota Gorontalo. To'u dipo lowali Provinsi, Gorontalo taya-tayade duluwo, Kabupaten Gorontalo wawu Kotamadya Gorontalo to tibawa lo pemerintaahan Provinsi Sulawesi Utara.
Provinsi Gorontalo toliliyo "Kota Serambi Madinah", wawu sloganliyo "Adat bersendikan Syara', Syara' bersendikan Kitabullah". Provinsi Gorontalo dudutuliyo to tilayo lo pulau Sulawesi, to 0° 19′ 00” - 1° 15′ 00” LU (Lintang Utara) wawu 121° 23′ 00” - 123° 43′ 00” BT (Bujur Timur). Tanggaliyo 12.435 km².

Etimologi 
Tahe Gorontalo asaliliyo lonto tahe Hulontalo, wawu tahe hulontalo lohihilawo odiyamola asaliliyo:
 Hulontalangiyo, lipu to pohala'a tuwawu, hetanggulaliyo olo Hulontalo.
 Hua Lolontalango, tawu lo goa ta na'o mota, na'o mayi.
 Hulontalangi, ma'analiyo laba-laba tutu molamahu.
 Hulua lo tola, ma'analiyo hulu'a u hepomota lo tola.
 Pongolatalo meyambo puhulatalo, ma'analiyo taambati lo tuwawu hepohulatato.
 Hu'idu Telu, ma'analiyo hu'idu mohelu totolu.
 Hunto, taambati tuwawu u layito he otambowa lo taluhu.
Odito mola asali lo tahe Hulontalo wawu tahe Gorontalo. Tahe Hulontalo wonu polo'iya lo tawu lo Walanta tingohiyo wawu tuladiyo mali "Holontalo". Utiye woluwo tula-tulade to buku u pilohutu lo tawu lo Jerman te Wilhelm Joest, ta pernah lo leleyangi mayi ode Hulontalo to taawunu 1879-1881 to delomo bukuliyo, Das Holontalo: Glossar und grammatische Skizze; ein Beitrag zur Kenntniss der Sprachen von Celebes, Berlin 1883.

Sojara 
Moturuti mota sojara, madala lo Hulontalo ma woluwo 400 lotawunu yilalu mayi. Kerajaan Suwawa ma woluwo to abad 8 masehi. Ma yilotapuliyo makam lo olongiya to bihu dutula lo Bulawa. Ngophiya ma'o leeto ma yilotapuliyo olo makam lo olongiya Suwawa to huludu dutula lo Bune, makam olongiya Moluadu (tala ngota lo olongiya Suwawa) wolo makam lo dile wawu wala'iyo.
To uwewo liyoma'o leeto, woluwo situs prasejarah, Situs Oluhuta tangguliyo, bukti bahwa madala lo Hulontalo mawoluwo peradaban to masa yilalu mayi. Kota Gorontalo ma lowali tala tuwewu lo kota panggola to pulau Sulawesi ngopohiya lo Makassar, Pare-pare wawu Manado. Kota Gorontalo to'u mulololiyo mayi ma lowali ambuwa lo'u pilololade lo agama Isilamu to Indonesia tayadu pobbutuwa mato lo dulahu monto Ternate, Gorontalo wawu Bone.

Bilulo'a lo kerajaan Gorontalo bungaliyo to kelurahan Hulawa, kecamatan Telaga masatiya, to biihu dutula lo Bolango. To masa lo pemerintahan Sultan Botutihe hulu pemerintahan pilintaliyo lonto kelurahan Tuladenggi kecamatan Dungingi ode tambati to woolotaliyo lo kelurahan Biyawa'o wawu kelurahan Limba B.

Sipatana 
Sipatana lo Provinsi Gorontalo delo odiyamola:

Tayadu lipu 
Provinsi Gorontalo taya-tayade 5 (limo) lo kabupaten wawu 1 (tuwawu) kota:

Tuwango lipu 
Hasili lo Sensus Penduduk tawunu 2011, tuwango lipu to Provinsi Gorontalo 1.062.883 jiwa, mongolola'i 534.027 jiwa, mongobuwa 528.856 jiwa. Pertumbuhan penduduk 2,00 persen/tahun.

Daputari lo Gubernur

Referensi

Pranala luar 
 Situs Resmi Pemprov Gorontalo Geografis & Iklim

Gorontalo
Hulontalo